જ્યારે એમને લાગ્યું હવે પોતે કશું કરી શકે તેમ નથી ત્યારે મનમાં એમ થયું કે પૃથ્વી પર ફરી એક ચક્કર લગાવી આવવું જોઈએ. કદાચ ધરતી પર એના જેવી કોઈ બે વ્યક્તિ એકલીઅટુલી કે જુદીજુદી એ ઉજ્જડ રણમાં મળી જાય. એ ધરતી કે જે ઉત્તમ સંસ્કૃતિનું એક ઘર હતું, જ્યાં તેઓ કદાચ એકબીજા સાથે લગ્ન કરવા તૈયાર થાય અને પ્રોફેસરની સાથે આ ગ્રહ પર પાછા આવીને માનવવેલાને વધારવામાં મદદ કરે. એમને એટલી બઘી ઉમેદ તો હતી નહિ, પણ છેલ્લો એક પ્રયાસ કરવામાં શું નુકશાન જવાનું હતું?